Alles was egter nie tevergeefs nie, want die Jode het 'n Voorbidder by God gehad. Die Engel van die Here staan voor die troon van God en Hy bid tot die Vader:
Dan antwoord die Vader met trooswoorde. Hy sê dat Hy sal ywer oor Jerusalem, en dat Hy vertoorn is op die nasies wat sy volk vertrap. Hy sê vir die Engel van die Here dat Hy moet roep en sê:
Hierdie ongunstige verslag het dus die gevolg dat die Engel van die Here bid vir die kerk, en hierdie gebed het weer troos tot gevolg.
Leef ons eerlik na buite toe sodat ons mense met ons lewensstyl na God toe trek - of lyk en leef ons maar soos die wêreld?
Dan het daardies die argument dat mens nie net die Here dien as jy kerk toe kom nie! Is dit waar, want die Here self leer iets anders!
Die dankoffers van die gemiddelde lidmaat vertel ook glad nie dat alamal van ons iets het om God oor te dank vir sy genade nie.
want ons is oor die algemeen baie versigtig om nie met ‘n openlike en opregte lewe vir God aan ander mense aanstoot te gee nie.
Ons is ook baie skrikkerig vir konfrontasie oor geloofsake. Ons swyg liewer as om in 'n argument betrokke te raak.
Hy het met sy kruisdood en sy opstanding self die magte van die hel in beweging gebring, want Hy het hulle verslaan en hulle weet dat hulle nou vir oulaas moet skade doen soveel as wat hulle kan, want hulle tyd loop uit.
As ons regtig in die Here Jesus glo, moet ons voluit in die stryd wees, want die koninkryk van God is op die punt om te kom.
U moet nie bang wees en dink dat ons alleen staan nie. Ons Voorbidder bid saam. Maar Hy bid nie meer "hoe lank nog..." nie. Hy het klaar oorwin. Hy wag vir die oomblik dat Hy hierdie naggesig van Sagaria ten volle gaan vervul.
Die eindoordeel is nie meer ver nie. Dan gaan ons in die heerlikheid van God in. In die hemel lyk die kerk nie soos wat die kerk op die aarde oor die algemeen lyk nie.
In die hemel gaan ons ook nie ledig rondlê nie. Ons gaan elke oomblik werk - soos die engele dit nou doen.
Die duiwel en sy magte weet dat hulle tyd min is, en daarom spits hulle hulle met alle geweld toe op die aarde - op die kerk en sy lidmate.
Sorg dat die Here u kry waar u besig is om aan Hom eer te gee en die duiwel te beveg wanneer Hy kom.